Diari Oficial de la Generalitat Valenciana


Sumari del DOGV 9459, del 28-10-2022 (2022/9774)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada PSF Los Pomares, amb potència màxima total dels mòduls fotovoltaics 990 kW, potència nominal de l'inversor 1 MW i capacitat d'accés concedida 990 kW, a situar al terme municipal de la Romana (Alacant). Expedient ATALFE/2022/5/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9774


Data del document
:   11-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada PSF Los Pomares, amb potència màxima total dels mòduls fotovoltaics 990 kW, potència nominal de l'inversor 1 MW i capacitat d'accés concedida 990 kW, a situar al terme municipal de la Romana (Alacant). Expedient ATALFE/2022/5/03. [2022/9774]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte de la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, de la instal·lació elèctrica que s'indica.  
Peticionari SG IBERIA 2021, SLU, CIF T56543602 i amb domicili social en el carrer Enginyer Lafarga, 2 entresol - 03558 Alacant.  
Tipus de central elèctrica: central fotovoltaica denominada «PSF Los Pomares», amb potència màxima total dels mòduls fotovoltaics: 990 kW, potència nominal de l'inversor: 1 MW i capacitat d'accés concedida: 990 kW.  
Emplaçament: Terme municipal de la Romana (ALACANT)  
Planta generadora: parcel·la 20 del polígon 40; parcel·la 12 del polígon 41 del terme municipal de la Romana (Alacant).  
Emplaçament infraestructura d'evacuació: parcel·la 20 del polígon 40 del terme municipal de la Romana (Alacant).  
Emplaçament Centre de Seccionament i línia que passa a titularitat d'i-DE: parcel·la 20 del polígon 40 del terme municipal de la Romana (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte planta i infraestructura d'evacuació: projecte de planta solar fotovoltaica de 990 kW connectada a xarxa a la Romana «PSFV Los Pomares».  
- Projete de Centre de Seccionament independent de maniobra exterior i ramal de línia 20 kV per a planta solar fotovoltaica de 990 kW en Los Pomares, la Romana.  
- Estudi d'Integració Paisatgística.  
- Memòria justificativa del compliment dels criteris del Decret llei 14/2020.  
- Pla de desguarniment i restitució del terreny i entorn afectat.  
  
- Justificació no plec de prevenció de riscos forestals.  
- Separates dirigides a:  
- Ajuntament de la Romana  
- Conselleria d'Agricultura, Desenvolupament Rural, Emergència Climàtica i Transició Ecològica  
- Conselleria de Política Territorial, Obres Públiques i Mobilitat.  
- Confederació Hidrogràfica de Xúquer  
- I-DE Redes Eléctricas Inteligentes  
Pressupost: 749.077,38 -  
Característiques principals:  
Instal·lació fotovoltaica de 990 kW de potència en mòduls fotovoltaics situada en el municipi de la Romana, província d'Alacant, ocupant una superfície tancada de 0,878 hectàrees. Els mòduls generen corrent continu a 1500 V que es transforma a corrent altern i eleva a 20 kV, i que s'evacua mitjançant circuits enterrats fins al Centre de Seccionament, del qual partiran dues línies subterrànies fins al nou suport a instal·lar entre la LAMT 20 kV la Romana ST Novelda.  
  
- Central fotovoltaica de 1.800 mòduls de 550 W cadascun, connectats en 75 sèries de 24 mòduls, sobre estructures fixes metàl·liques.  
- Tensió de la central de 0,8 / 20 kV.  
- Potència nominal de l'inversor: 1 MW.  
- Potència màxima total dels mòduls fotovoltaics: 990 kW (en condicions estàndard).  
- Capacitat d'accés concedida: 990 kW.  
- Potència que consta en la garantia econòmica: 990 kW  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació s'exposarà per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat Informació pública, disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat en el carrer Churruca, 29 CP 03003 Alacant, així com dirigir al citat servei territorial les al·legacions que es consideren oportunes en el termini de quinze (15) dies hàbils, comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15598&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 11 d'octubre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.